Florianus Philippot

Florianus, vulgo Florian Philippot (in oppido Croix natus die 24 Octobris 1981) est politicus Franciae, olim Ioannis Petri Chevènement sectator, a die 12 Iulii 2012 ad 21 Septembris 2017 unus praesidum vicariorum Aciei Nationalis.

Filius praeceptorum, iuxta urbem Insulam et brevi temporis spatio in Lyceo Ludovici Magni educatus, Florianus Philippot alumnus est universitatis Parisiensis VIII, Scholae Studiorum Commercialium Superiorum Lutetiae in urbe, et Schola Nationalis Administrationis Argentoratensis. 

A die 1 Iulii 2014 legatus est apud Parlamentum Europaeum. Mense Decembri 2014 libelli Closer Florianum Philippot consortem marem habere publicaverunt, quam rem ipse mox confirmavit."Oui à l'amour pour tous !" in Closer no. 496 (12 Decembris 2014) Mense Decembri 2015, candidatus ad praesidium in comitiis primariis futurae provinciae Alsatiae Campaniae Arduennae Lotharingiae, proxime accessit.

 Notae 

 Bibliographia 
 "Florian Philippot, le “gourou” de Marine Le Pen" in Les Inrockuptibles (20 Martii 2013)
 Dominique Albertini, "Jean-Marie Le Pen, Florian Philippot et le «lobby gay»" in Libération (13 Maii 2015)
 Marc de Boni, "Florian Philippot : «Il n'y a pas de lobby gay au Front national»" in Le Figaro (15 Decembris 2014)
 Florian Fayolle, "Florian Philippot, l'homme qui a dynamité le FN des Le Pen" in Challenge (9 Maii 2015)
 Marie Labat, Astrid de Villaines, Philippot Ier : le nouveau visage du Front national. Lutetiae: Plon, 2017

 Nexus externi 
 Pagina apud Parlamentum Europaeum

Categoria:Homines vivi
Categoria:Nati 1981
Categoria:Politici Franciae
Categoria:Legati Parlamenti Europaei
Categoria:Alumni universitatum et scholarum Parisiensium
Categoria:Alumni Scholae Studiorum Commercialium Superiorum
Categoria:Alumni Scholae Nationalis Administrationis
Categoria:Alumni Lycei Ludovici Magni